हैपी सीडर के प्रयोग से संतुष्ट होकर इस साल कुछ अन्य किसानों के साथ मिलकर एक हैपी सीडर मशीन खरीदी है। जसप्रीत सिंह संत भगवान पूरी किसान क्लब गालिब खुर्द (रजि.) का अध्यक्ष है, वह पंजाब एग्रीकल्चरल यूनिवर्सिटी के किसान क्लब व सपना क्लब का भी सदस्य हैै। अपनी कुशलता के कारण वह लोगों को फसल विभिन्नता के लिए भी प्रेरित करता है और अपने क्षेत्र के लोगों के लिए एक मिसाल है। वह किसानों को सलाह देता है कि हैपीसीडर प्रयोग के साथ गेहूं की सीधी बिजाई आसानी से की जा सकती है। उसके मुताबिक पंजाब एग्रीकल्चरल यूनिवर्सिटी द्वारा विकसित स्ट्रा मैनेजमैट सिस्टम व रीपर दोनों का प्रयोग के बाद हैपी सीडर के साथ गेहूं की बिजाई की जा सकती है लेकिन इसका प्रयोग करने से पहले कृषि विशेषज्ञों के साथ सलाह जरूर कर लेनी चाहिए, ताकि किसान इस तकनीक का भरपूर लाभ ले सके। उसका मानना है कि किसानों को आधुनिक खेती को अपनाना चाहिए। वातावरण को संभालने के लिए व सरकार के प्रयास को पूरा करने के लिए पराली को आग लगाने से रोका गया तो आगामी पीढ़ी को मुश्किलों का सामना करना पड़ सकता है।